ཉེ་ལམ་ཕྱི་ཟླ་༩ཚེས་༤་ནས་བཟུང་མཚོ་གླིང་རྒྱལ་ཁབ་ནང་ཞེས་ཞི་བདེ་རྒྱ་མཚོའི་ཁུལ་གྱི་ལྷན་ཚོགས་འགོ་འཛུགས་བྱས་ཡོད་པ་དང་།ལྷན་ཚོགས་དེར་ཨོས་ཀྲེ་རི་ལི་ཡ་དང་།ནིའུ་ཛེ་ལན་ཌེདེ་བཞིན་ཞི་བདེ་རྒྱ་མཚོའི་ཁུལ་གྱི་མཚོ་གླིང་རྒྱལ་ཁབ་སོགས་ཁྱོན་རྒྱལ་ཁབ་༡༨་མཉམ་བཞུགས་བྱས་ཡོད་ཅིང་།སྤྱིར་རྒྱ་ནག་དེ་ལྷན་ཚོགས་ཀྱི་ཚོགས་ཞུགས་རྒྱལ་ཁབ་མ་ཡིན་ཡང་མཐུན་ཕྱོགས་ཀྱི་མིང་ཐོག་ནས་ཚོགས་ཞུགས་བྱས་ཡོད་འདུགམཛད་རིམ་གཞིར་བཟུང་བྱས་ན།རེས་གཟའ་མིག་དམར་ཉིན་མཚོ་གླིང་རྒྱལ་ཁབ་ཚོའི་དབུ་འཁྲིད་རྣམ་པའི་རེས་མོས་གཏམ་བཤད་གནང་རྒྱུའི་ཁོངས་སུ་མཚོ་གླིང་རྒྱལ་ཁབ་ཀྱི་སྲིད་བློན་གྱི་གསུང་བཤད་གནང་རྒྱུའི་རེས་མོས་ཡིན་ནའང་རྒྱ་ནག་གི་སྐུ་ཚབ་་ཡིས།ཚོགས་འདུའི་མཛད་རིམ་ནང་བར་འཛུལ་བྱས་ཏེ་གཏམ་བཤད་བྱ་རྩིས་བྱས་འདུག་པ་དང་།ཚོགས་འདུ་སྟངས་འཛིན་གནང་མཁན་མཚོ་གླིང་རྒྱལ་ཁབ་ཀྱི་སྲིད་འཛིན་མཆོག་གིས་དེར་དང་ལེན་མ་གནང་བར་བརྟེན་རྒྱ་ནག་གི་སྐུ་ཚབ་ནས་ཁོང་ཁྲོ་ཆེན་པོའི་རྣམ་འགྱུར་བསྟན་པའི་ཐོག་ཚོགས་ཁང་ནས་ཕྱིེར་ཐོན་ཡོད་པ་རེད།